Κρίστη Στασινοπούλου

Η Χρυσαυγή («Κρίστη») Στασινοπούλου (γεννηθείσα στις 20 Ιανουαρίου 1956) είναι Ελληνίδα τραγουδίστρια, στιχουργός και συγγραφέας φανταστικής λογοτεχνίας. Τραγούδησε τη συμμετοχή της Ελλάδας στον Διαγωνισμό Τραγουδιού της Eurovision το 1983 στο Μόναχο, το τραγούδι «Μού λες» του Αντώνη Πλέσσα. Το τραγούδι κατέλαβε τη 14η θέση στον Διαγωνισμό, με 32 βαθμούς. Γεννήθηκε στην Αθήνα και είναι γνωστή στους μουσικούς κύκλους παγκοσμίως.

Η Κρίστη Στασινοπούλου συνεργάζεται με τον συνθέτη και μαέστρο Στάθη Καλυβιώτη. Η μουσική της συνδυάζει παραδοσιακούς ελληνικούς ρυθμούς και ήχους, βυζαντινούς φωνητικούς τύπους, ρεμπέτικο και ροκ. Η δουλειά της έχει συγκριθεί με αυτή των Hedningarna, της Γκρέις Σλικ και της Μπιορκ.

Η Στασινοπούλου ήταν η «ελληνική φωνή» της Άριελ, στην πρώτη ελληνική μεταλώττιση της κινηματογραφικής ταινίας της Disney, Η μικρή γοργόνα, όπως επίσης και της Μπελ στην ταινία Η Πεντάμορφη και το Τέρας, το 1991.

Παραπομπές

Εξωτερικοί σύνδεσμοι 
  Website
 MySpace site

Έλληνες τραγουδοποιοί
Ελληνίδες τραγουδίστριες
Ελληνίδες ηθοποιοί φωνής

Συμμετέχοντες στο διαγωνισμό τραγουδιού Eurovision με την Ελλάδα
Διαγωνισμός Τραγουδιού Eurovision 1983
Συμμετέχοντες στη Eurovision